Nicolás Fernández de Moratín

Nicolás Fernández de Moratín (Madril, 1737ko uztailaren 20a – Ibid.,1780ko maiatzaren 11) poeta, prosista eta dramaturgoa izan zen, bera ere dramaturgo izan zen Leandroren aita.

 Biografia eta lana 
Nicolás Fernández de Moratín Madrilen jaio zen, 1737ko uztailaren 20an. Asturiar jatorriko familia izan zuen.

Calatayudeko jesuita eskolan ikasi zuen eta Valladolideko Unibertsitatera joan zen gero.

Abokatu izan zen Madrilen eta San Sebastián fondako tertuliaren partaide izan zen, José Cadalso, Tomás de Iriarte eta Ignacio López de Ayalarekin batera.

Madrilgo Adiskideen Errege Elkarte Ekonomikoaren kide izan zen eta baita Arcadiako akademiarena ere.

1773an Poetikako katedraren ardura izan zuen Madrilgo Reales Estudios de San Isidro eskolan.

 Lanak 
 Poesia 
1764an, El poeta egunkaria argitaratu zuen bere bertsoak azaltzeko xedean.

Hurrengo urtean, berriz, poema didaktiko luze bat argitaratu zuen: La Diana o arte de la caza.

Hurrengo hamarkada arte ez zuen beste poema didaktikorik egin, burlesko tonuan: el Arte de las putas o Arte de putearhttp://www.cervantesvirtual.com/obra/arte-de-las-putas-poema--0/. Eskuizkribuan eran egin zen ezaguna eta ez zen 1898 arte argitaratu, autorea hil eta handik 100 urtera.

 Antzerkia 
 Komedia bat: La petimetra (1762)http://www.cervantesvirtual.com/obra/la-petimetra-comedia-nueva--0/
 3 tragedia: Lucrecia (1763), Hormesinda (1770) eta Guzmán el Bueno (1777).

Antzerkia neoklasizismoaren idealen barnean ikusi zuen, formazio etikoa ematen zuen eskola. Garaian espainiar antzerki klasikoari buruzko ika-miketan hartu zuen parte bere 3 folletokin: Desengaños al teatro español.

 Tauromakiaren gaia 
XVIII. mendean tauromakian interesatu zen idazle gutxietako bat izan zen eta Fiesta de toros en Madrid izeneko poema izan zen ezagunenetako bat.

Oda pindariko bat dedikatu zion Pedro Romero toreroari: Canción a Pedro Romero.

Era berean, zezenen inguruan, Carta histórica sobre el origen y progresos de las fiestas de toros en España (1777) idatzi zuen prosanhttp://bibliotecadigital.jcyl.es/bdtau/es/consulta/registro.cmd?id=16358.

 Epigramak 
Hau egin zen oso ezagun:

 Erreferentziak 

 Kanpo estekak 

Kategoria:Madrilgo idazleak
Kategoria:Espainiako antzerkigileak
Kategoria:Espainiako poetak
Kategoria:Madrildarrak
Kategoria:Arcadiako Akademikoak
Kategoria:Madrilen hildakoak